pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. มีมติเห็นชอบร่างกฎกระทรวงกำหนดประเภทของสถานศึกษาและการดำเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น (ฉบับที่ ..) พ.ศ. .... อุดช่องว่างกรณีสถานศึกษาบังคับ
วันอังคารที่ 13 ธันวาคม 2565
ครม. มีมติเห็นชอบร่างกฎกระทรวงกําหนดประเภทของสถานศึกษาและการดําเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น (ฉบับที่ ..) พ.ศ. .... อุดช่องว่างกรณีสถานศึกษาบังคับ
ครม. มีมติเห็นชอบร่างกฎกระทรวงกําหนดประเภทของสถานศึกษาและการดําเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น (ฉบับที่ ..) พ.ศ. .... อุดช่องว่างกรณีสถานศึกษาบังคับนักเรียนที่ตั้งครรภ์ย้ายสถานศึกษาโดยไม่เต็มใจ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี ( ครม.) วันที่ 13 ธันวาคม 2565 มีมติเห็นชอบ ร่างกฎกระทรวงกําหนดประเภทของสถานศึกษาและการดําเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น (ฉบับที่ ..) พ.ศ. .... ตามที่กระทรวงศึกษาธิการเสนอ โดยแก้ไขเพิ่มเติมข้อ 7 แห่งกฎกระทรวงกําหนดประเภทของสถานศึกษาและการดําเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น พ.ศ. 2561 โดยให้เพิ่มเติมว่า “การย้ายสถานศึกษาให้เป็นไปตามเจตนารมณ์ของนักเรียนหรือนักศึกษาที่ตั้งครรภ์” เพื่อเป็นการคุ้มครองนักเรียนหรือนักศึกษาซึ่งตั้งครรภ์ให้มีสิทธิได้รับการศึกษาอย่างเหมาะสมและต่อเนื่องจริงๆ
น.ส.ทิพานัน ศิริชนะ กล่าวว่า ที่ผ่านมารัฐบาล พล.อ. ประยุทธ์ จันทร์โอชา มุ่งสร้างโอกาสในการศึกษาที่เสมอภาคและต้องการให้ทุกคนเข้าถึงการศึกษาในระบบได้ จึงมีนโยบายลดความเหลื่อมล้ํากรณีที่มีนักเรียนนักศึกษาตั้งครรภ์ในวัยรุ่นแล้วต้องออกจากระบบการศึกษา ซึ่งในปี 2561 ได้ออกกฎกระทรวงกําหนดประเภทของสถานศึกษาและการดําเนินการของสถานศึกษาในการป้องกันและแก้ไขปัญหาการตั้งครรภ์ในวัยรุ่น พ.ศ. 2561 อาศัยอํานาจตาม พ.ร.บ.การป้องกันและแก้ไขปัญหาการตั้งครรภ์ในวัยรุ่น พ.ศ.2559 ข้อ 7 ว่า “สถานศึกษาตามข้อ 2 ที่มีนักเรียนหรือนักศึกษาซึ่งตั้งครรภ์อยู่ในสถานศึกษาต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการเป็นการย้ายสถานศึกษา”
แต่ร่างกฎกระทรวงใหม่นี้จะเพิ่มเติมเป็น “สถานศึกษาตามข้อ 2 ที่มีนักเรียนหรือนักศึกษาซึ่งตั้งครรภ์อยู่ในสถานศึกษาต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการเป็นการย้ายสถานศึกษาตามเจตนารมณ์ของนักเรียนหรือนักศึกษาที่ตั้งครรภ์”
“เพื่อเป็นไปตามวัตถุประสงค์ที่จะคุ้มครองนักเรียนหรือนักศึกษาซึ่งตั้งครรภ์ให้มีสิทธิได้รับการศึกษาอย่างเหมาะสมและต่อเนื่อง ไม่ถูกผลักดันให้นักเรียนหญิงซึ่งตั้งครรภ์ออกจากสถานสถานศึกษาเดิม จึงได้เสนอให้มีการเพิ่มเติมบทบัญญัติในข้อ 7 ให้การย้ายสถานศึกษา “ให้เป็นไปตามเจตนารมณ์ของนักเรียนหรือนักศึกษาที่ตั้งครรภ์”
ซึ่งร่างกฎกระทรวงนี้เป็นการอุดช่องว่างสภาพปัญหาในทางปฏิบัติในกรณีที่สถานศึกษาบังคับนักเรียนที่ตั้งครรภ์ย้ายสถานศึกษาโดยที่นักเรียนไม่เต็มใจ แล้วต้องพบปัญหาในการหาสถานศึกษาเข้าใหม่ ” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมเจ้าท่า เข้าตรวจสอบ พร้อมช่วยเหลือชายโดดน้ำ ก่อนนำส่งโรงพยาบาลได้อย่างปลอดภัย
วันจันทร์ที่ 12 ธันวาคม 2565
กรมเจ้าท่า เข้าตรวจสอบ พร้อมช่วยเหลือชายโดดน้ํา ก่อนนําส่งโรงพยาบาลได้อย่างปลอดภัย
...
กรมเจ้าท่า เข้าตรวจสอบ พร้อมช่วยเหลือชายโดดน้ํา ก่อนนําส่งโรงพยาบาลได้อย่างปลอดภัย
จากนโยบายของ นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ที่สั่งการให้สํานักความปลอดภัยและสิ่งแวดล้อมทางน้ํา กรมเจ้าท่า รวมถึงสํานักงานเจ้าท่าภูมิภาคและสาขา ให้ตรวจตรา ดูแลความปลอดภัยทางน้ําอย่างเข้มงวด เพื่อความปลอดภัยของประชาชน
วันที่ 12 ธันวาคม 2565 เวลาประมาณ 15.15 น. กรมเจ้าท่า ได้รับแจ้งเหตุจากประชาชน ผ่านศูนย์ควบคุมความปลอดภัยและการจราจรทางน้ํา ว่าพบประชาชนกระโดดสะพานกรุงเทพ โดยเจ้าหน้าที่ประจําศูนย์ควบคุมความปลอดภัยและการจราจรทางน้ํา กลุ่มตรวจการเดินเรือ (สํานักงานเจ้าท่าสาขากรุงเทพมหานคร) ได้นําเรือยนต์ตรวจการ 161 ออกตรวจสอบในจุดที่รับแจ้งเหตุ พบเรือโรงแรมได้เข้าทําการช่วยเหลือคนกระโดดสะพาน นําตัวขึ้นมาบริเวณท่าเรือวัดบุคคโลได้อย่างปลอดภัย จากการตรวจสอบเบื้องต้น เป็นชายไทย อายุประมาณ 83 ปี พักอยู่บ้านเลขที่ 17/1 เเขวงบางโพงพาง เขตยานนาวา กทม. เจ้าหน้าที่ประจําศูนย์ควบคุมความปลอดภัยและการจราจรทางน้ํา กรมเจ้าท่า ได้ทําการประสานรถพยาบาลเพื่อนําส่งผู้ประสบเหตุไปยังโรงพยาบาลเจริญกรุงต่อไป ทั้งนี้ ประชาชนท่านใดพบเห็นเหตุการณ์ความไม่ปลอดภัยทางน้ํา โทร.สายด่วน 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-"อนุชา" เผยผลสำเร็จ "ไทยพร้อม" สร้างการมีส่วนร่วมประชาชนต่อการเป็นเจ้าภาพเอเปค พบคนรุ่นใหม่สนใจเข้าร่วมจำนวนมาก
วันพุธที่ 14 ธันวาคม 2565
"อนุชา" เผยผลสําเร็จ "ไทยพร้อม" สร้างการมีส่วนร่วมประชาชนต่อการเป็นเจ้าภาพเอเปค พบคนรุ่นใหม่สนใจเข้าร่วมจํานวนมาก
"อนุชา" เผยผลสําเร็จ "ไทยพร้อม" สร้างการมีส่วนร่วมประชาชนต่อการเป็นเจ้าภาพเอเปค พบคนรุ่นใหม่สนใจเข้าร่วมจํานวนมาก
วันที่ 14 ธันวาคม 2565 นายอนุชา นาคาศัย รัฐมนตรีประจําสํานักนายกรัฐมนตรี เปิดเผยว่า ในฐานะประธานคณะอนุกรรมการด้านการประชาสัมพันธ์ ได้สั่งการให้กรมประชาสัมพันธ์ในฐานะเลขานุการของคณะ ร่วมกับกรมสารนิเทศ กระทรวงการต่างประเทศ หาแนวทางในการสร้างการรับรู้และการมีส่วนร่วมของประชาชน ต่อการเป็นเจ้าภาพของไทยในการจัดประชุมผู้นําเขตเศรษฐกิจเอเชีย-แปซิฟิค หรือ เอเปค 2565 ระหว่างวันที่ 14-19 พฤศจิกายน 2565 ที่ผ่านมา ซึ่งทั้งสองหน่วยงานมีบทบาทในการสื่อสารและสร้างการรับรู้แก่ประชาชนทั้งชาวไทยและชาวต่างชาติผ่านหลากหลายกิจกรรม โดยกรมประชาสัมพันธ์ได้จัดกิจกรรมภายใต้แนวคิด "ไทยพร้อม" แสดงความพร้อมของคนไทยทุกด้านต่อการเป็นเจ้าภาพจัดการประชุมครั้งสําคัญของโลก พบว่าโครงการภายใต้แนวคิดนี้ได้รับความสนใจและมีผู้สมัครเข้าร่วมเป็นจํานวนมาก โดยเฉพาะ 2 โครงการ คือ โครงการประกวดคลิปวิดีโอรณรงค์ภายใต้หัวข้อ “ไทยพร้อม” (VDO Contest APEC 2022) และ โครงการประกวดเมนูอาหารแห่งอนาคต “Future Food for Sustainability” แสดงให้เห็นถึงความตื่นตัวของภาคประชาชนต่อการเป็นเจ้าภาพจัดการประชุมเอเปคของไทย
นายอนุชา ย้ํา การประชุมเอเปค 2565 ภายใต้แนวคิด “Open. Connect. Balance. ที่ประเทศไทยเป็นเจ้าภาพ และมีโอกาสต้อนรับผู้นําและผู้เข้าร่วมประชุมจาก 20 เขตเศรษฐกิจเอเปคได้จบลงไปแล้ว ท่ามกลางความสําเร็จอันเกิด จากความร่วมมือของทุกภาคส่วน จนได้รับความชื่นชมจากผู้เข้าร่วมประชุมเป็นอย่างมาก ส่งผลดีต่อประเทศไทยในทุกมิติ ไม่ว่าจะเป็นความร่วมมือระหว่างเขตเศรษฐกิจเอเปคให้ตอบโจทย์ความท้าทายทางเศรษฐกิจที่ภูมิภาคเอเชีย - แปซิฟิกเผชิญอยู่ในปัจจุบัน รวมถึงการถอดบทเรียนผลกระทบจากวิกฤตโควิด–19 เพื่อมุ่งหน้าขับเคลื่อนการฟื้นฟูเศรษฐกิจ ส่งเสริมการเติบโตในระยะยาวที่สมดุล ยั่งยืน และครอบคลุม พร้อมรับความเปลี่ยนแปลงภายใต้โมเดลเศรษฐกิจ BCG ตามที่ พลเอก ประยุทธ์ จันทร์โอชา นายกรัฐมนตรีได้ให้แนวทางไว้
นายอนุชา กล่าวชื่นชมกิจกรรมการประกวดภายใต้แนวคิด "ไทยพร้อม" แสดงความพร้อมของคนไทยทุกด้านต่อการเป็นเจ้าภาพจัดการประชุมครั้งสําคัญของโลกว่า ทุกผลงานล้วนนําเสนอแนวคิดที่สอดคล้องต่อการขับเคลื่อนประเทศในทุกมิติ ไม่ว่าจะเป็นรางวัลชนะเลิศการประกวดคลิป ที่นําเรื่อง “ข้าวรักษ์โลก” มาเป็นประเด็นในการดําเนินเรื่อง ซึ่งหากภาคเกษตรกรรมของไทยตั้งแต่ต้นน้ําจนถึงปลายน้ํา ให้ความสําคัญต่อ สิ่งแวดล้อม เราจะได้ผลิตภัณฑ์ที่มีคุณภาพ และยังเป็นที่ยอมรับของต่างประเทศอีกด้วย รวมถึง ผลงาน “เลอชั้น” ขนมชั้นลดน้ําตาล เสริมใยอาหารและโพรไบโอติก ซึ่งใช้สีสกัดจากแก้วมังกร สะท้อนวัฒนธรรมการทําขนมของไทย โดยลดวัตถุดิบเหลือทิ้งจากกระบวนการผลิตอย่างมีประสิทธิภาพ โดยเราได้เห็นถึงเมนูของอาหารแห่งอนาคตที่ได้นําเสนอ Soft Power ของไทยซึ่งพร้อมจะเป็นครัวแห่งอนาคตของโลก สอดคล้องแนวคิด 3 ดี คือ ดีต่อใจ ดีต่อสุขภาพ และดีต่อโลก ทั้งนี้พบว่าทั้ง 2 โครงการได้รับความสนใจจากประชาชน เป็นจํานวนมาก โดยเฉพาะกลุ่มเยาวชนคนรุ่นใหม่ ซึ่งเป็นพลังสําคัญที่จะขับเคลื่อนประเทศชาติเป็น สอดคล้องกับการที่รัฐบาลต้องการสร้างการมีส่วนร่วมในภาคประชาชนต่อการเป็นเจ้าภาพในครั้งนี้
รัฐบาลไทย-ข่าวทำเนียบรัฐบาล-โค้งสุดท้ายลดหย่อนภาษีปี65 รัฐบาลเชิญชวนร่วมบริจาคผ่านระบบบริจาคอิเล็กทรอนิกส์ (e-Donation) สูงสุดสองเท่า สะดวก ได้ทุกเวลา ไม่ต้องเก็บหลักฐาน
วันพุธที่ 14 ธันวาคม 2565
โค้งสุดท้ายลดหย่อนภาษีปี65 รัฐบาลเชิญชวนร่วมบริจาคผ่านระบบบริจาคอิเล็กทรอนิกส์ (e-Donation) สูงสุดสองเท่า สะดวก ได้ทุกเวลา ไม่ต้องเก็บหลักฐาน
โค้งสุดท้ายลดหย่อนภาษีปี65 รัฐบาลเชิญชวนร่วมบริจาคผ่านระบบบริจาคอิเล็กทรอนิกส์ (e-Donation) สูงสุดสองเท่า สะดวก ได้ทุกเวลา ไม่ต้องเก็บหลักฐาน
วันนี้ 14 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับการพัฒนาและการนําเทคโนโลยีดิจิทัลมาใช้เป็นเครื่องมือสําคัญในการขับเคลื่อนและพัฒนาประเทศ รวมถึงการปรับปรุงประสิทธิภาพการบริหารราชการแผ่นดิน ทั้งด้านการให้บริการแก่ประชาชน และการยกระดับคุณภาพชีวิตของประชาชน ปัจจุบันหน่วยงานภาครัฐได้ปรับเปลี่ยนยกระดับการให้บริการ ทําให้ประชาชนเข้าถึงการให้บริการได้สะดวก รวดเร็ว ง่ายยิ่งขึ้น ลดขั้นตอนการ ลดเวลาในการใช้บริการ
นางสาวรัชดา กล่าวว่า กระทรวงการคลัง โดยกรมสรรพกร เป็นอีกหน่วยงานหนึ่งที่ขานรับนโยบายรัฐบาลดิจิทัล ได้จัดทําระบบบริจาคอิเล็กทรอนิกส์ (e-Donation) มาระยะหนึ่งแล้ว ซึ่งเป็นระบบที่พัฒนาขึ้นเพื่อใช้ในการรองรับข้อมูลการรับบริจาคของสถานศึกษา ศาสนสถาน โรงพยาบาล และองค์กรสาธารณกุศลอื่นๆ เพื่ออํานวยความสะดวกให้แก่ผู้บริจาคให้สามารถใช้สิทธิประโยชน์ทางภาษีได้โดยไม่ต้องเก็บหลักฐานการบริจาคมาแสดงต่อเจ้าหน้าที่ จะช่วยให้ผู้บริจาคได้รับเงินคืนภาษีได้รวดเร็วขึ้น โดยมี2 ช่องทาง การบริจาค ดังนี้ 1.กรณีบริจาคเป็นเงินสด หน่วยรับบริจาคจะเป็นผู้บันทึกข้อมูลการรับบริจาคบนระบบบริจาคอิเล็กทรอนิกส์ 2.กรณีบริจาคผ่านQR Code ของสถาบันการเงินที่มีสัญลักษณ์ e-donation ไม่ว่าจะเห็นที่ใด เช่น บนเว็บไซต์ Facebook Line สามารถบริจาคได้ทุกเวลา ซึ่งทางธนาคารจะเป็นผู้ส่งข้อมูลการรับบริจาคให้กรมสรรพากรตามที่ผู้บริจาคแจ้งความประสงค์โดยอัตโนมัติ
ประชาชนสามารถตรวจสอบข้อมูลการบริจาคของตัวเอง และเข้าดูรายชื่อองค์กรรับบริจาคแบบ e-donation ได้ที่เว็บไซต์กรมสรรพากร www.rd.go.th ตลอด 24 ชั่วโมง
“ประโยชน์ของผู้บริจาค ไม่ต้องจัดเก็บหลักฐานการบริจาค ได้รับคืนเงินภาษีเร็วขึ้น และหากเป็นการบริจาคเพื่อสาธารณประโยชน์ เช่นสนับสนุนการศึกษา กองทุนเพื่อความเสมอภาคทางการศึกษา โรงพยาบาลของรัฐ สภากาชาดไทย องค์กรการกุศล ศาสนสถาน เป็นต้น สามารถลดหย่อนภาษีได้ 2 เท่า ของที่จ่ายจริง แต่ไม่เกินร้อยละ10ของเงินได้หลังหักค่าใช้จ่ายและค่าลดหย่อนอื่น ขณะที่หน่วยรับบริจาค ไม่ต้องจัดทําหลักฐานการบริจาคเป็นกระดาษ ไม่ต้องจัดเก็บสําเนาหลักฐานการบริจาค ลดค่าใช้จ่ายในการจัดทําหลักฐาน จึงขอเชิญชวนประชาชนร่วมบริจาคผ่านระบบดังกล่าวจนถึงวันที่ 31 ธันวาคม 2565 ซึ่งสามารถนํามาลดหย่อนภาษีเงินได้ ” นางสาวรัชดา กล่าว
รัฐบาลไทย-ข่าวทำเนียบรัฐบาล-"ทิพานัน" เผย "พล.อ. ประยุทธ์" เพิ่มจ่ายเงินสงเคราะห์บุตรเดือนละ 800 บาทให้คุณแม่ประกันสังคมเพื่อคุณภาพชีวิตที่ดีขึ้น ขอใช้สิทธิได้แล้ววันนี้
วันพุธที่ 14 ธันวาคม 2565
"ทิพานัน" เผย "พล.อ. ประยุทธ์" เพิ่มจ่ายเงินสงเคราะห์บุตรเดือนละ 800 บาทให้คุณแม่ประกันสังคมเพื่อคุณภาพชีวิตที่ดีขึ้น ขอใช้สิทธิได้แล้ววันนี้
"ทิพานัน" เผย "พล.อ. ประยุทธ์" เพิ่มจ่ายเงินสงเคราะห์บุตรเดือนละ 800 บาทให้คุณแม่ประกันสังคมเพื่อคุณภาพชีวิตที่ดีขึ้น ขอใช้สิทธิได้แล้ววันนี้ ย้ํารัฐบาลมุ่งสร้างหลักประกันสังคมให้ครอบคลุมกับคนทุกช่วงวัย
วันที่ 14 ธันวาคม 2565น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ มีความห่วงใยคุณแม่ผู้ใช้สิทธิประกันสังคม เมื่อคลอดบุตรแล้วอย่าพลาดใช้สิทธิในการรับเงินสงเคราะห์บุตรเดือนละ 800 บาท จากประกันสังคมต่อบุตร 1 คน ตั้งแต่แรกเกิดไปจบครบ 6 ปีบริบูรณ์ จํานวนไม่เกิน 3 คน ซึ่งเดิมได้รับเดือนละ 600 บาท เป็น 800 บาท ตามประกาศกฎกระทรวงแรงงาน เรื่องการจ่ายประโยชน์ทดแทนในกรณีสงเคราะห์บุตร (ฉบับที่ 2) พ.ศ.2564 ซึ่งมีผลบังคับใช้มาตั้งแต่วันที่ 1 มกราคม 2564 มาแล้ว
น.ส.ทิพานัน กล่าวว่า ทั้งนี้การเพิ่มจํานวนเงินดังกล่าว เพื่อเป็นการแบ่งเบาภาระค่าใช้จ่ายในการเลี้ยงดูบุตรของผู้ประกันตน และภาคแรงงาน ให้สามารถเลี้ยงดูเด็กแรกเกิดให้มีคุณภาพชีวิตที่ดีขึ้น และเป็นกําลังสําคัญในการร่วมกันพัฒนาประเทศชาติต่อไป
สําหรับหลักเกณฑ์และเงื่อนไขในการรับสิทธิ์
-ต้องเป็นผู้ประกันตนมาตรา 33 (ลูกจ้างประจํา) มาตรา 39 (ผู้ประกันตนภาคสมัครใจ) และมาตรา 40 (ทางเลือกที่ 3)
-จ่ายเงินสมทบมาไม่น้อยกว่า 12 เดือน ภายในระยะเวลา 36 เดือน จ่ายประกันสังคมมามากกว่า 12 เดือนแล้ว ภายในเวลา 36 เดือน
-ต้องเป็นบุตรที่ชอบด้วยกฎหมาย ยกเว้น บุตรบุญธรรมหรือบุตรซึ่งยกให้เป็นบุตรบุญธรรมของบุคคลอื่น
-อายุตั้งแต่แรกเกิดจนถึง 6 ปีบริบูรณ์ จํานวนคราวละไม่เกิน 3 คน
การหมดสิทธิรับเงินกรณีสงเคราะห์บุตร
-เมื่อบุตรอายุครบ 6 ปีบริบูรณ์
-บุตรเสียชีวิต
-ยกบุตรให้เป็นบุตรบุญธรรมของคนอื่น
-ความเป็นผู้ประกันตนสิ้นสุดลง
รองโฆษกประจําสํานักนายกรัฐมนตรี กล่าวว่า ทั้งนี้คุณแม่ผู้ประกันตนสามารถยื่นคําขอรับประโยชน์ทดแทนกรณีสงเคราะห์บุตร ได้ที่สํานักงานประกันสังคมกรุงเทพมหานครพื้นที่ สํานักงานประกันสังคมจังหวัดและสาขาที่ท่านสะดวก สอบถามรายละเอียดเพิ่มเติมได้ตลอด 24 ชั่วโมง ที่สายด่วน 1506 และwww.sso.go.th
“พล.อ.ประยุทธ์ ย้ําให้ประชาสัมพันธ์มายัง คุณแม่ที่อยู่ในประกันสังคมทุกคนที่เข้าเงื่อนไขได้ทราบข้อมูลสิทธิประโยชน์นี้ และย้ําว่ารัฐบาลได้จัดเตรียมเงินสงเคราะห์บุตรไว้ให้คุณแม่ทุกคนและมีนโยบายเร่งจ่ายให้ครบถ้วน เพื่อให้พี่น้องประชาชนที่ต้องดูแลบุตรได้รับเงินทั่วถึงและนําไปใช้ได้ทันเวลากับความต้องการ ทั้งนี้รัฐบาลโดย พล.อ.ประยุทธ์ มุ่งมั่นที่จะการสร้างหลักประกันสังคมให้ครอบคลุมกับคนทุกช่วงวัย ทุกเพศสภาพและทุกกลุ่ม โดยเฉพาะเด็กและเยาวชน มุ่งพัฒนาคนในทุกมิติ เพื่อให้เติบโตอย่างมีคุณภาพเป็นกําลังสําคัญในการพัฒนาชาติ” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รมช.ประภัตร เปิดงานเสวนา “โครงการสานฝันสร้างอาชีพ ยกระดับรายได้เกษตรกร”
วันพุธที่ 14 ธันวาคม 2565
รมช.ประภัตร เปิดงานเสวนา “โครงการสานฝันสร้างอาชีพ ยกระดับรายได้เกษตรกร”
รมช.ประภัตร เปิดงานเสวนา “โครงการสานฝันสร้างอาชีพ ยกระดับรายได้เกษตรกร” เพื่อสร้างการรับรู้และความเข้าใจให้แก่พี่น้องเกษตรกร จ.ฉะเชิงเทรา
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดงานเสวนา “โครงการสานฝันสร้างอาชีพ ยกระดับรายได้เกษตรกร” ณ อาคารประชาคมวัดสมานรัตนาราม ต.บางแก้ว อ.เมือง จ.ฉะเชิงเทรา ว่า จากวิกฤตการณ์แพร่ระบาดของเชื้อไวรัสโคโรน่า 2019 (COVID-19) ทําให้เศรษฐกิจของประเทศถดถอย รายได้จากการส่งออกสินค้าลดลงมาก และการเพาะปลูกพืชเศรษฐกิจหลายชนิดยังคงมีปัญหา พลเอกประยุทธ์ จันทร์โอชา นายกรัฐมนตรี จึงเห็นควรให้มีโครงการส่งเสริมอาชีพให้กับประชาชนอย่างต่อเนื่อง เพื่อสร้างงาน สร้างอาชีพ สร้างรายได้ และกระตุ้นเศรษฐกิจของประเทศให้ฟื้นคืนกลับมาโดยเร็วกระทรวงเกษตรและสหกรณ์ได้เข้าไปส่งเสริมเกษตรกรในการประกอบอาชีพด้านเกษตรกรรม (พืช ปศุสัตว์ ประมง) ที่มีตลาดรองรับชัดเจน หรืออาชีพที่มีลักษณะการลงทุนค้าขายเพื่อเลี้ยงชีพในครัวเรือน โดยมีเป้าหมายการส่งเสริมอาชีพให้กับเกษตรกร ลูกหลานเกษตรกร ภายใต้โครงการ“สานฝันสร้างอาชีพ และ ยกระดับรายได้เกษตรกร”เน้นอาชีพที่มีตลาดรองรับชัดเจน มีการประกันราคารับซื้อ ผลผลิต สามารถสร้างรายได้ในระยะเวลา ไม่เกิน 6 เดือน มีผลตอบแทนเบื้องต้นเพียงพอต่อ การดํารงชีพ สามารถต่อยอดเป็นอาชีพที่มั่นคงต่อไปได้ในอนาคต
ทั้งนี้ โครงการสานฝันสร้างอาชีพ และยกระดับรายได้เกษตรกร เป็นโครงการความร่วมมือระหว่างกระทรวงเกษตรและสหกรณ์ โดยกรมปศุสัตว์ ร่วมกับ ธนาคารเพื่อการเกษตรและสหกรณ์การเกษตร (ธ.ก.ส.) จะส่งเสริมสนับสนุนการให้สินเชื่อแก่เกษตรกรรายย่อย โดยใช้บุคคลค้ําประกันเงินกู้ ภายใต้หลักการ 3 คนร่วมมือ 1 คนกู้ 2 คนค้ํา หนี้เสียสามารถกู้ได้ เงินได้ไม่เกินรายละ 100,000 บาทวงเงินกู้ทั้งหมด 30,000 ล้านบาท อัตราดอกเบี้ยร้อยละ 4 ต่อปี ระยะเวลาปล่อยเงินกู้ตั้งแต่ 1 กรกฎาคม 2564 ถึง 31 มีนาคม 2567 ผู้สนใจสามารถสมัครเข้าร่วมโครงการได้ที่ ธ.ก.ส.สาขาใกล้บ้าน เพื่อเป็นการช่วยเหลือและบรรเทาความเดือดร้อนให้กับเกษตรกรได้มี เงินทุนในการสร้างงานสร้างอาชีพ หรือการประกอบอาชีพเกษตรกรรมตามหลักปรัชญาของเศรษฐกิจพอเพียง หรือการประกอบอาชีพนอกภาคการเกษตรที่มีลักษณะเป็นอาชีพเสริมเพิ่มรายได้ เพื่อเลี้ยงชีพในครัวเรือน ซึ่งใช้เงินลงทุนไม่มากนัก และต้องไม่เป็นการประกอบอาชีพในลักษณะที่ทําลายสิ่งแวดล้อมหรือผิดกฎหมายด้วย
รัฐบาลไทย-ข่าวทำเนียบรัฐบาล-รมช.สธ. เผย รพ.สมุทรสาคร มุ่งสร้างความเชี่ยวชาญเฉพาะทาง ขยายเครือข่ายโรงพยาบาลสาขา ช่วยผู้ป่วยเข้าถึงบริการมากขึ้น
วันพุธที่ 14 ธันวาคม 2565
รมช.สธ. เผย รพ.สมุทรสาคร มุ่งสร้างความเชี่ยวชาญเฉพาะทาง ขยายเครือข่ายโรงพยาบาลสาขา ช่วยผู้ป่วยเข้าถึงบริการมากขึ้น
รัฐมนตรีช่วยว่าการกระทรวงสาธารณสุข ติดตามการจัดระบบบริการประชาชนของโรงพยาบาลสมุทรสาคร เผย มีการพัฒนาความเชี่ยวชาญเฉพาะทาง ทั้งโรคหัวใจและหลอดเลือด มะเร็ง อุบัติเหตุฉุกเฉิน พร้อมขยายเครือข่ายโรงพยาบาลสาขา สร้างความมั่นใจ ช่วยให้ผู้ป่วยเข้าถึงบริการ
รัฐมนตรีช่วยว่าการกระทรวงสาธารณสุข ติดตามการจัดระบบบริการประชาชนของโรงพยาบาลสมุทรสาคร เผย มีการพัฒนาความเชี่ยวชาญเฉพาะทาง ทั้งโรคหัวใจและหลอดเลือด มะเร็ง อุบัติเหตุฉุกเฉิน พร้อมขยายเครือข่ายโรงพยาบาลสาขา สร้างความมั่นใจ ช่วยให้ผู้ป่วยเข้าถึงบริการที่มีประสิทธิภาพมากขึ้น
วันนี้ (14 ธันวาคม 2565) ดร. สาธิต ปิตุเตชะ รัฐมนตรีช่วยว่าการกระทรวงสาธารณสุข และคณะผู้บริหาร ติดตามการดําเนินงานบริการประชาชน และให้กําลังใจบุคลากรทางการแพทย์ โรงพยาบาลสมุทรสาคร จังหวัดสมุทรสาคร และกล่าวว่า โรงพยาบาลสมุทรสาครซึ่งเป็นโรงพยาบาลศูนย์ขนาด 602 เตียง ให้บริการดูแลประชาชนทั้งในจังหวัดสมุทรสาคร จังหวัดใกล้เคียง และกลุ่มแรงงานต่างด้าว ในปี 2565 ให้บริการผู้ป่วยนอกกว่า 1.4 ล้านคนจึงมีการขยายบริการเพื่อลดความแออัด โดยสร้างเครือข่ายโรงพยาบาลสาขา 3 แห่ง ได้แก่ โรงพยาบาลวัดเกตุมดีศรีวรารามโรงพยาบาลวัดบางปลา และโรงพยาบาลนครท่าฉลอม ทําให้มีจํานวนเตียงรวม 676 เตียง (ไม่รวมICU) และ
ยังพัฒนาศูนย์เชี่ยวชาญเฉพาะทาง ทั้งด้านโรคหัวใจและหลอดเลือด ได้ขยายเวลาให้บริการสวนหัวใจทุกวันตลอด 24 ชั่วโมงสามารถช่วยชีวิตผู้ป่วยได้กว่าปีละ 2,500 ราย และเตรียมแผนพัฒนาการผ่าตัดหัวใจ โดยแพทย์ศัลยกรรมทรวงอก เพื่อเพิ่มความครอบคลุมการรักษามากขึ้น
ด้านโรคมะเร็ง ให้บริการทั้งเคมีบําบัด ผ่าตัด ฉายรังสี พร้อมขยายศูนย์รังสีรักษาไปที่โรงพยาบาลนครท่าฉลอมให้รังสีรักษาได้ 70-80 ราย/วัน ช่วยให้ผู้ป่วยได้รับการรักษาด้วยการฉายรังสีภายใน 6 สัปดาห์ และมีคลินิกพิเศษนอกเวลาทางรังสี ให้บริการได้ 30 -40 ราย/วัน ลดการส่งต่อไปรับบริการรังสีรักษาได้กว่า 80% ช่วยให้ผู้ป่วยมะเร็งมีคุณภาพชีวิตที่ดีขึ้น ส่วนด้านอุบัติเหตุฉุกเฉิน มีการแยกพื้นที่อย่างชัดเจน มีห้องแยกโรคตามมาตรฐาน พร้อมระบบความปลอดภัย ทั้งSecurity & safety และหน่วยวิเคราะห์ข้อมูลวางแผน/ประสานส่งต่อ/EMS และนําระบบ Telemedicine มาใช้ในการรักษา โดยเชื่อมต่อระบบสัญญาณชีพและกล้องจากรถพยาบาลไปยังห้องฉุกเฉิน เพื่อประสานแพทย์ผู้เชี่ยวชาญตลอดเวลา ทําให้ผู้ป่วยได้รับการดูแลอย่างทันท่วงที
พร้อมกันนี้ ได้เป็นประธานรับมอบอุปกรณ์ทางการแพทย์ 137 รายการ อาทิOXYGEN ANALYZER Flow sensorเครื่องตรวจวัดความเข้มข้นออกซิเจน เครื่องช่วยหายใจ เครื่องผลิตออกซิเจน เตียงผู้ป่วย เป็นต้น มูลค่ารวม 1,200,000 บาท จาก “มูลนิธิ หนึ่งคนให้ หลายคนรับ” ให้กับศูนย์ดูแลผู้ป่วยต่อเนื่อง โรงพยาบาลกระทุ่มแบน เพื่อให้ผู้ป่วยยืมใช้ที่บ้าน ช่วยให้การดูแลฟื้นฟูสุขภาพมีความเหมาะสมกับปัญหาของผู้ป่วยแต่ละราย
*********************************** 14 ธันวาคม 2565
รัฐบาลไทย-ข่าวทำเนียบรัฐบาล-เผย Young Smart  Farmer มีมากที่สุดที่ จ.เชียงราย เลขานุการ รมว.อว. ลงพื้นที่โอโซนฟาร์ม อ.แม่จัน
วันพุธที่ 14 ธันวาคม 2565
เผย Young Smart  Farmer มีมากที่สุดที่ จ.เชียงราย เลขานุการ รมว.อว. ลงพื้นที่โอโซนฟาร์ม อ.แม่จัน
เผย Young Smart  Farmer มีมากที่สุดที่ จ.เชียงราย เลขานุการ รมว.อว. ลงพื้นที่โอโซนฟาร์ม อ.แม่จัน ประกาศเชิญชวนคนรุ่นใหม่มาช่วยกันพลิกโฉมการทําเกษตรไทยแบบแม่นยํา
เผย Young Smart Farmer มีมากที่สุดที่ จ.เชียงราย เลขานุการ รมว.อว. ลงพื้นที่โอโซนฟาร์ม อ.แม่จัน ประกาศเชิญชวนคนรุ่นใหม่มาช่วยกันพลิกโฉมการทําเกษตรไทยแบบแม่นยํา หวังผลได้ ผ่านอุทยานวิทยาศาสตร์ในทุกมหาวิทยาลัยทั่วประเทศ
เมื่อวันที่ 23 พ.ย. ดร.ดนุช ตันเทอดทิตย์ เลขานุการ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย น.ส.สุณีย์ เลิศเพียรธรรม ผู้ตรวจราชการ อว. และ น.ส.ทิพวัลย์ เวชชการัณย์ ผอ.กลุ่มอุทยานวิทยาศาสตร์ กองส่งเสริมและประสานเพื่อประโยชน์ทางวิทยาศาสตร์ วิจัยและนวัตกรรม สํานักงานปลัด อว. ลงพื้นที่เยี่ยมชมโอโซนฟาร์ม อ.แม่จัน จ.เชียงราย โดยมีนายพิเชษฐ กันทะวงค์ กรรมการผู้จัดการโอโซนฟาร์ม ซึ่งได้รับการสนับสนุนจากอุทยานวิทยาศาสตร์ มหาวิทยาลัยแม่ฟ้าหลวง (มฟล.) นําเยี่ยมชมพื้นที่ 8 ไร่ ซึ่งประกอบด้วยโรงเรือน 18 หลัง แต่ละโรงเรือนจะปลูกเมล่อน มะเขือเทศ ผ่านระบบสมาร์ทฟาร์มเมอร์ นอกจากนี้ ยังมีร้านอาหารที่นําผลผลิตจากฟาร์มมาปรุงจําหน่าย โดยผลผลิตทั้งหมดของโอโซนฟาร์มเป็นออร์แกนิกส์และปลอดสารพิษ
นายพิเชษฐ กล่าวว่า อุทยานวิทยาศาสตร์ มฟล. ได้เข้ามาช่วยโอโซนฟาร์ม โดยนําวิทยาศาสตร์ เทคโนโลยีและนวัตกรรมมาทําเรื่องของเมล่อนที่ให้มีรสชาติหวาน ทําเป็นฟรีชดรายแปรรูปส่งตลาดได้ รวมทั้งการใช้ระบบให้อาหารพืชที่ปลูกในโรงเรือนแบบแม่นยํา สามารถลดต้นทุนได้ และยังจัดทําระบบเครื่องจ่ายปุ๋ยผ่านโทรศัพท์มือถือที่สามารถควบคุมได้ ทําให้ผลผลิตในโอโซนฟาร์มมีคุณภาพ เป็นการพลิกโฉมการทําเกษตรแบบใหม่ ซึ่งที่ผ่านมาเกษตรกรส่วนใหญ่ไม่รู้ว่าจะหาองค์ความรู้แบบนี้มาจากแหล่งใด ที่สําคัญ ขณะนี้เกษตรกรรุ่นใหม่ใน จ.เชียงราย หรือที่เรียกว่า Young Smart Farmer มีสมาชิกถึง 120 คน ถือว่ามากที่สุดในประเทศไทยที่ทําการเกษตรแบบใหม่ ซึ่งทําแล้วสนุกและได้ประโยชน์มากขึ้น สามารถนําผลิตผลทางการเกษตรไปแปรรูปเป็นเครื่องสําอาง เป็นเซรั่ม หรือแม้กระทั่งการออกแบบแพ็คเกจจิ้งใหม่เพื่อเพิ่มมูลค่าให้กับผลผลิตทางการเกษตรได้โดยผ่านอุทยานวิทยาศาสตร์ มฟล. และไม่ต้องทําการเกษตรแบบลองผิดลองถูกอีกต่อไป แต่ต้องเป็นการเกษตรที่แม่นยํา จึงเป็นทางรอดของเกษตรกรไทย
ด้าน ดร.ดนุช กล่าวว่า ขณะนี้คนรุ่นใหม่ให้ความสําคัญกับการทําการเกษตรแบบแม่นยําหรือปรับเปลี่ยนมาเป็น Young Smart Farmer มากขึ้น เพราะกระบวนการทางวิทยาศาสตร์ เทคโนโลยีและนวัตกรรมจะเข้ามาช่วยควบคุมทั้งเรื่องดิน น้ํา ปุ๋ย ได้มากขึ้น โอโซนฟาร์มใน 18 โรงเรือน มี 5 โรงเรือนที่ปลูกเมล่อน มีรายได้ 4-5 หมื่นต่อโรงเรือนต่อการตัด 1 ครั้ง ขณะที่ใน 1 ปีสามารถเก็บเกี่ยวผลผลิตได้ 2-3 ครั้ง หรืออย่างมะเขือเทศ มีเพียงโรงเรือนเดียวยังเก็บผลผลิตมาขายได้ทุกวัน เพราะทุกอย่างเราควบคุมได้ด้วยกระบวนการทางวิทยาศาสตร์ ไม่ต้องพูดถึงเรื่องการแปรรูปเพิ่มมูลค่า ดังนั้น อยากจะเชิญชวนคนรุ่นใหม่ที่สนใจอยากเป็น Young Smart Farmer ให้ไปที่อุทยานวิทยาศาสตร์ได้ทุกแห่งในมหาวิทยาลัย เพื่อเปลี่ยนวิธีการทําการเกษตรของประเทศไทยให้แม่นยําและหวังผลได้ ซึ่งจะสร้างรายได้ให้เกษตรอย่างเป็นรูปธรรม
รัฐบาลไทย-ข่าวทำเนียบรัฐบาล-“กรุงไทย” จัดโปรแรงส่งท้ายปี Money Expo 2022 Bangkok Year-End ตอบโจทย์ลูกค้าทุกมิติ
วันพุธที่ 14 ธันวาคม 2565
“กรุงไทย” จัดโปรแรงส่งท้ายปี Money Expo 2022 Bangkok Year-End ตอบโจทย์ลูกค้าทุกมิติ
ธ.กรุงไทยร่วมงานมหกรรมการเงินกรุงเทพส่งท้ายปี ครั้งที่ 5 Money Expo 2022 Bangkok Year-End ภายใต้แนวคิด “ติดปีกไทย สู่ความยั่งยืน: Empower Better Life for All Thais” ระหว่างวันที่ 15-18 ธ.ค.2565ณ ฮอลล์ EH 103-104 ศูนย์นิทรรศการและการประชุมไบเทค บางนา
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการทางการเงินที่ทันสมัย สนับสนุนคนไทยทุกกลุ่มเข้าถึงบริการทางการเงินอย่างทั่วถึง เพื่อยกระดับคุณภาพชีวิตคนไทยให้ดีขึ้นทุกวัน นําเสนอบริการทางการเงินครบวงจร ด้วยข้อเสนอสุดพิเศษ ในงาน มหกรรมการเงินกรุงเทพส่งท้ายปี ครั้งที่ 5 Money Expo 2022 Bangkok Year-End ภายใต้แนวคิด “ติดปีกไทย สู่ความยั่งยืน : Empower Better Life for All Thais” ระหว่างวันที่ 15-18 ธันวาคม 2565 ณ ฮอลล์ EH 103-104 ศูนย์นิทรรศการและการประชุมไบเทค บางนา
ธนาคารจัดเต็มบริการทางการเงินและโปรโมชั่นภายในงาน มีไฮไลท์ทั้ง สินเชื่อรายย่อย สินเชื่อ SMEs ได้แก่ สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นาน 30 ปี สินเชื่อบ้านกรุงไทย ดอกเบี้ยเริ่มต้นปีแรก 1.00%ต่อปี วงเงินกู้สูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้ Krungthai NPA MEGA Sale 2565 ยกทัพทรัพย์สินพร้อมขายคุณภาพดีทั่วประเทศ กว่า 3,000 รายการ มูลค่ากว่า 14,000 ล้านบาท ลดราคาสูงสุด 55% Krungthai NPAเหมาเหมา ซื้อทรัพย์ราคาพิเศษ เมื่อเหมาทรัพย์ตั้งแต่ 3 รายการขึ้นไป พร้อมสินเชื่อที่อยู่อาศัยสําหรับผู้ซื้อทรัพย์สินพร้อมขาย (NPA) ดอกเบี้ยเริ่มต้นปีแรก 0.5% ระยะเวลากู้สูงสุด 40 ปี ยกเว้นค่าธรรมเนียม การประเมินราคาหลักทรัพย์ประกัน สินเชื่อกรุงไทยธนวัฏ เพื่อสมาชิก กบข. วงเงินสูงสุด 15 เท่าของเงินเดือน คิดดอกเบี้ยตามจํานวนเงินใช้จริง สินเชื่ออเนกประสงค์ เพื่อสมาชิก กบข. วงเงินกู้สูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่านกรุงไทย ก็ยื่นกู้ได้
นอกจากนี้ ยังสนับสนุนผู้ประกอบการ SMEs ทุกกลุ่มเข้าถึงแหล่งเงินทุน ด้วยสินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็กก็กู้ได้ เพียงใช้แอปพลิเคชัน “ถุงเงิน”หรือ เครื่อง EDC กรุงไทย ไม่ต้องใช้หลักประกัน วงเงินสูงสุด หลักล้านบาท สินเชื่อกรุงไทย Smart Money สําหรับผู้มีรายได้ประจํา แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี
พบกับ คาราวานตรวจสุขภาพฟรี ของ กรุงไทย-แอกซ่า ประกันชีวิต ตอบโจทย์การวางแผนด้านสุขภาพและการลงทุน พร้อมแคมเปญพิเศษ iHealthy Ultra มาตรฐานใหม่ของการวางแผนเรื่องสุขภาพ ซื้อประกันภัย PA สุขใจชัวร์ เบี้ยประกันภัย 5,000 บาทขึ้นไป ของ บมจ.กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย บมจ.ทิพยประกันภัย เบี้ยประกันภัย 5,000 บาทขึ้นไป รับสายรัดข้อมืออัจฉริยะ Mi Band 3 และลงทุน 200,000 บาทขึ้นไป รับฟรีกระเป๋า G2000 พิเศษสมัคร บัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก) สมัครบัตรเครดิต KTC รับบัตรกํานัล Starbucks มูลค่า 200 บาท
รัฐบาลไทย-ข่าวทำเนียบรัฐบาล-อาข่า จังเกิ้ล คอฟฟี่ ขอบคุณอุทยานวิทยาศาสตร์ ม.แม่ฟ้าหลวง ช่วยพัฒนากาแฟเพื่อสุขภาพ
วันพุธที่ 14 ธันวาคม 2565
อาข่า จังเกิ้ล คอฟฟี่ ขอบคุณอุทยานวิทยาศาสตร์ ม.แม่ฟ้าหลวง ช่วยพัฒนากาแฟเพื่อสุขภาพ
อาข่า จังเกิ้ล คอฟฟี่ ขอบคุณอุทยานวิทยาศาสตร์ ม.แม่ฟ้าหลวง ช่วยพัฒนากาแฟเพื่อสุขภาพ
อาข่า จังเกิ้ล คอฟฟี่ ขอบคุณอุทยานวิทยาศาสตร์ ม.แม่ฟ้าหลวง ช่วยพัฒนากาแฟเพื่อสุขภาพ พร้อมนําพาวิถีชีวิตชาวอาข่าไปสู่ชาวโลก ขณะที่ ดร.ดนุช ตันเทอดทิตย์ เลขานุการ รมว.อว. เชิญชวนผู้ประกอบการน้อยใหญ่มาใช้บริการอุทยานวิทยาศาสตร์หรือนิคมความรู้ทั่วประเทศ ยันกระทรวง อว. พร้อมสนับสนุนเต็มที่
เมื่อวันที่ 23 พ.ย. ดร.ดนุช ตันเทอดทิตย์ เลขานุการ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย น.ส.สุณีย์ เลิศเพียรธรรม ผู้ตรวจราชการ อว. และ น.ส.ทิพวัลย์ เวชชการัณย์ ผอ.กลุ่มอุทยานวิทยาศาสตร์ กองส่งเสริมและประสานเพื่อประโยชน์ทางวิทยาศาสตร์ วิจัยและนวัตกรรม สํานักงานปลัด อว. ลงพื้นที่เยี่ยมชมสวนกาแฟอาข่าและกิจการอาข่า จังเกิ้ล คอฟฟี่ (Akha Jungle Coffee) ซึ่งอุทยานวิทยาศาสตร์มหาวิทยาลัยแม่ฟ้าหลวง (มฟล.) เข้าไปสนับสนุน มีนายธนพล เฌอมือ หรืออาจือ เป็นผู้ประกอบการ นําชมอุตสาหกรรมกาแฟ โดยนายธนพล กล่าวว่า อาข่า จังเกิ้ล คอฟฟี่ มีวันนี้ได้เพราะได้รับการสนับสนุนจากอุทยานวิทยาศาสตร์ มฟล. มาช่วยพัฒนาและต่อยอดกาแฟอาข่า ซึ่งตนอยากให้กาแฟของพี่น้องอาข่าเป็นกาแฟที่ดี มีความหอม มีรสชาติดี เป็นกาแฟของคนรุ่นใหม่ เพื่อนําวิถีชีวิตของอาข่าไปสู่ชาวโลก ทั้งนี้การผลิตกาฟอาข่า เรารักษาป่า ไม่ทําลายป่า มีรสชาติเฉพาะ มีส่วนผสมของสมุนไพรขมิ้นชัน เพื่อช่วยระบบทางเดินอาหาร
ด้าน ดร.ดนุช กล่าวว่า อาข่า จังเกิ้ล คอฟฟี่ เป็นกาแฟที่ดื่มแล้วให้ผลดีต่อสุขภาพ ตนดีใจที่อุทยานวิทยาศาสตร์ มฟล. มาช่วยพัฒนาต่อยอดให้ผู้ประกอบการได้มีการพัฒนาผลิตภัณฑ์ที่หลากหลาย รวมทั้งสนับสนุนให้อาข่า จังเกิ้ล คอฟฟี่ ได้ไปอวดคนทั่วประเทศและทั่วโลก ตนอยากจะเชิญชวนคนที่มีไอเดีย มีความคิด ให้มาใช้บริการที่อุทยานวิทยาศาสตร์ทั่วประเทศ ซึ่งอยู่ในมหาวิทยาลัยเกือบทุกแห่งและเป็นเสมือนนิคมความรู้ที่จะนําพาผู้ประกอบการได้เรียนรู้เรื่องของวิทยาศาสตร์ เทคโนโลยีและนวัตกรรม เพื่อพัฒนาสินค้าหรือพัฒนาความคิดของตัวเอง และพัฒนาคุณภาพชีวิตของประชาชนไปด้วย ซึ่งกระทรวง อว. พร้อมสนับสนุนอุทยานวิทยาศาสตร์และผู้ประกอบการอย่างเต็มที่
รัฐบาลไทย-ข่าวทำเนียบรัฐบาล-“เฉลิมชัย” มอบของขวัญปีใหม่ 2566
วันพุธที่ 14 ธันวาคม 2565
“เฉลิมชัย” มอบของขวัญปีใหม่ 2566
“เฉลิมชัย” มอบของขวัญปีใหม่ 2566 ดีเดย์โครงการสินเชื่อพิเศษ 5,000 ล้าน เพื่อชาวประมงพื้นบ้านและประมงพาณิชย์
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยวันนี้ว่า จากสถานการณ์ปัจจุบันที่ต้นทุนในการทําประมงสูงขึ้น ซึ่งขณะนี้มีเรือประมงพื้นบ้าน จํานวน 50,000 กว่าลํา ที่จดทะเบียนเรือเรียบร้อยแล้ว และกําลังดําเนินการขอรับใบอนุญาตทําการประมงพื้นบ้านเป็นครั้งแรกของประเทศไทย และเรือประมงพาณิชย์ที่ได้รับใบอนุญาตทําการประมงพาณิชย์ จํานวน 9,593 ลํา กระทรวงเกษตรและสหกรณ์ จึงได้เร่งผลักดันโครงการสินเชื่อพิเศษเพื่อเสริมสภาพคล่องฯ โดยเสนอต่อคณะรัฐมนตรี และมีมติเมื่อวันที่ 1 พฤศจิกายน 2565 อนุมัติโครงการสินเชื่อเพื่อเสริมสภาพคล่องผู้ประกอบการประมง เฟส 2 ภายในกรอบวงเงิน 5,000 ล้านบาท เพื่อช่วยเหลือผู้ประกอบการประมงพื้นบ้าน ประมงพาณิชย์และประมงนอกน่านน้ํา ให้มีแหล่งเงินกู้ดอกเบี้ยต่ําสําหรับนําไปเสริมสภาพคล่องในการประกอบอาชีพ โดยจะเริ่มเปิดรับสมัครให้ชาวประมงเข้าร่วมโครงการฯ ตั้งแต่วันที่ 15 ธันวาคม 2565 – 31 ตุลาคม 2566 ณ สํานักงานประมงจัดหวัดชายทะเลทั้ง 22 จังหวัด และสํานักงานประมงพื้นที่กรุงเทพมหานครฯ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการฟื้นฟูและพัฒนาศักยภาพการประมงไทยกล่าวเพิ่มเติมว่า โครงการสินเชื่อพิเศษเพื่อเสริมสภาพคล่อง เฟส 2 ชาวประมงสามารถกู้เงินทุนได้ในอัตราดอกเบี้ยร้อยละ 4 ต่อปี จากอัตราร้อยละ 7 ต่อปี และรัฐบาลชดเชยดอกเบี้ยให้ร้อยละ 3 ต่อปี มีกําหนดชําระคืนเงินกู้ ไม่เกิน 7 ปี นับตั้งแต่วันที่กู้ โดยรูปแบบของสินเชื่อฯ แบ่งออกเป็น 2 ประเภท ได้แก่ 1) สินเชื่อเงินกู้ระยะสั้น เพื่อเป็นทุนหมุนเวียนในการประกอบอาชีพ เช่น ค่าใช้จ่ายในการจ้างแรงงาน ค่าน้ํามัน ค่าน้ําแข็ง ฯลฯ 2) สินเชื่อเงินกู้ระยะยาว เพื่อเป็นเงินทุนในการไปปรับปรุงเรือ ปรับเปลี่ยนเครื่องมือและอุปกรณ์ทําการประมง ซึ่งธนาคารของรัฐที่เข้าร่วมโครงการฯ ภายในกรอบวงเงิน 5,000 ล้านบาท มีรายละเอียด ดังนี้
1. วงเงินสินเชื่อของธนาคารออมสิน จํานวน 2,000 ล้านบาท สําหรับเรือประมงขนาดตั้งแต่ 60 ตันกรอสขึ้นไป วงเงินสินเชื่อสูงสุด รายละไม่เกิน 10 ล้านบาท
2. วงเงินสินเชื่อของธนาคารเพื่อการเกษตรและสหกรณ์การเกษตร (ธกส.) จํานวน 3,000 ล้านบาท สําหรับเรือประมงขนาดต่ํากว่า 60 ตันกรอส วงเงินสินเชื่อสูงสุดสุด รายละไม่เกิน 5 ล้านบาท
ทั้งนี้ โครงการสินเชื่อเพื่อเสริมสภาพฯ เฟส 2 เป็นผลพวงของความสําเร็จของการดําเนินโครงการฯ ครั้งแรก เมื่อปี 2563 – 2564 โดยกรมประมงและคณะกรรมการฟื้นฟูและพัฒนาศักยภาพการประมงไทยเป็นประธาน ภายใต้นโยบายช่วยเหลือชาวประมงที่ได้รับผลกระทบจากโควิด19 ของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ซึ่งมีชาวประมงให้ความสนใจเข้าร่วมโครงการฯ มากถึงจํานวน 5,596 ราย ซึ่งสามารถช่วยบรรเทาความเดือดร้อนของชาวประมงให้สามารถกู้เงินนําไปเสริมสภาพคล่องในการประกอบอาชีพ จึงขยายโครงการจากเฟส 1 เป็นเฟส 2
รัฐบาลไทย-ข่าวทำเนียบรัฐบาล-ธ.ก.ส. จัดแคมเปญอุ่นใจเสริมมงคล สำหรับลูกค้าบัตรเดบิต ธ.ก.ส.
วันพุธที่ 14 ธันวาคม 2565
ธ.ก.ส. จัดแคมเปญอุ่นใจเสริมมงคล สําหรับลูกค้าบัตรเดบิต ธ.ก.ส.
ธ.ก.ส. จัดแคมเปญอุ่นใจเสริมมงคล สําหรับลูกค้าที่สมัครบัตรเดบิต ธ.ก.ส. พร้อมสแกน QR Code เพื่อลงทะเบียนรับสิทธิ์ รับเลย ! กระเป๋าอุ่นใจเสริมมงคล พร้อมแผ่นทองพระแม่โพสพ (เทพีแห่งความอุดมสมบูรณ์ เสริมมงคล ด้านการเพาะปลูกการงานเจริญงอกงาม) 2,000 ท่านแรก
ธนาคารเพื่อการเกษตรและสหกรณ์การเกษตร (ธ.ก.ส.) จัดแคมเปญอุ่นใจเสริมมงคล สําหรับลูกค้าที่สมัครบัตรเดบิต ธ.ก.ส. (บัตรเดบิต A-Green และ A-Smart) พร้อมสแกน QR Code เพื่อลงทะเบียนรับสิทธิ์ รับเลย ! กระเป๋าอุ่นใจเสริมมงคล พร้อมแผ่นทองพระแม่โพสพ (เทพีแห่งความอุดมสมบูรณ์ เสริมมงคล ด้านการเพาะปลูกการงานเจริญงอกงาม) 2,000 ท่านแรก โดย ธ.ก.ส. จะทําการตรวจสอบสิทธิ์และประกาศรายชื่อผู้ได้รับของสมนาคุณผ่านเว็บไซต์ www.baac.or.th หรือ Facebook : ธกส บริการด้วยใจ ภายในวันที่ 15 กุมภาพันธ์ 2566 และจัดส่งของถึงหน้าบ้านท่านภายใน 30 วันหลังจากสิ้นสุดแคมเปญ สําหรับผู้ที่สนใจ สามารถเข้าร่วมแคมเปญได้ตั้งแต่บัดนี้จนถึง 31 มกราคม 2566
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร   มหาวิทยาลัยราชภัฏเขตภาคใต้ มหาวิทยาลัยราชภัฏสุราษฎร์ธานี ประจำปีการศึกษา 2565
วันพุธที่ 14 ธันวาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร   มหาวิทยาลัยราชภัฏเขตภาคใต้ มหาวิทยาลัยราชภัฏสุราษฎร์ธานี ประจําปีการศึกษา 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร
มหาวิทยาลัยราชภัฏเขตภาคใต้ มหาวิทยาลัยราชภัฏสุราษฎร์ธานี ประจําปีการศึกษา 2565
วันที่ 28 พฤศจิกายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏสุราษฎร์ธานี ประจําปีการศึกษา 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวนทั้งสิ้น 7,590 คน ระดับปริญญาโท 160 คน และระดับปริญญาเอก 5 คน รวมทั้งสิ้น 7,755 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-ข่าวดี! กยศ.ขยายเวลาลดหย่อนหนี้อีก 6 เดือน ถึง 30 มิ.ย.66 มอบเป็นของขวัญปีใหม่ 2566 ผู้กู้ยืมเข้าร่วมมาตรการผ่านออนไลน์ได้
วันพุธที่ 14 ธันวาคม 2565
ข่าวดี! กยศ.ขยายเวลาลดหย่อนหนี้อีก 6 เดือน ถึง 30 มิ.ย.66 มอบเป็นของขวัญปีใหม่ 2566 ผู้กู้ยืมเข้าร่วมมาตรการผ่านออนไลน์ได้
ข่าวดี! กยศ.ขยายเวลาลดหย่อนหนี้อีก 6 เดือน ถึง 30 มิ.ย.66 มอบเป็นของขวัญปีใหม่ 2566 ผู้กู้ยืมเข้าร่วมมาตรการผ่านออนไลน์ได้
วันที่ 14 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับการแก้หนี้ภาคครัว โดยเฉพาะกลุ่มนักเรียนนักศึกษา ซึ่งนายกรัฐมนตรี พลเอกประยุทธ์ จันทร์โอชา มีความห่วงใยเป็นอย่างมาก ในช่วงสถานการณ์โควิด19 ได้สั่งการให้หน่วยงานที่เกี่ยวข้องออกมาตรการให้ความช่วยเหลือผู้เป็นหนี้กองทุนเงินให้กู้ยืมเพื่อการศึกษา (กยศ.) ซึ่งทางกยศ.ได้กําหนดมาตรการในการช่วยเหลือ อาทิ การลดเบี้ยปรับ การลดเงินต้น รวมถึงได้ดําเนินการอื่นๆ เช่น ยกเลิกการกําหนดให้มีผู้ค้ําประกัน ชะลอการฟ้องร้องคดี งดการขายทอดตลาดทรัพย์สินของผู้กู้ยืมเงินและหรือผู้ค้ําประกัน
ล่าสุด กยศ. ขยายระยะเวลามาตรการลดหย่อนหนี้อีก 6 เดือน จากเดิมสิ้นสุดวันที่ 31 ธ.ค. 65 ออกไปเป็นสิ้นสุดวันที่ 30 มิ.ย. 66 เพื่อเป็นของขวัญปีใหม่ 2566 ให้กับผู้กู้ยืมเงินกองทุน รวมถึงช่วยเหลือผู้กู้ยืมเงินที่ได้รับผลกระทบทางเศรษฐกิจได้มีทางเลือกในการผ่อนชําระมากขึ้น สําหรับมาตรการลดหย่อนหนี้ มีดังนี้
1.ลดดอกเบี้ยเงินกู้ยืมจากเดิม 1% ต่อปี เป็น 0.01% ต่อปี สําหรับผู้กู้ยืมเงินที่อยู่ระหว่างการชําระเงินคืนกองทุนและไม่เคยเป็นผู้ผิดนัดชําระหนี้
2.ลดเงินต้น 5% สําหรับผู้กู้ยืมเงินที่ไม่เคยเป็นผู้ผิดนัดชําระหนี้และต้องการปิดบัญชีในคราวเดียว
3.ลดเบี้ยปรับ 80% สําหรับผู้กู้ยืมเงินที่ยังไม่ถูกดําเนินคดีที่ชําระหนี้ค้างทั้งหมดให้มีสถานะปกติ หรือไม่ค้างชําระ
4.ลดอัตราการคิดเบี้ยปรับเหลือ 0.5% ต่อปี สําหรับผู้กู้ยืมเงินที่ยังไม่ถูกดําเนินคดีและไม่สามารถชําระหนี้ได้ตามกําหนด
5.ลดเบี้ยปรับ 100% สําหรับผู้กู้ยืมเงินทุกกลุ่มที่ชําระหนี้ปิดบัญชี
ผู้กู้ยืมเงินที่ยังไม่ถูกดําเนินคดี สามารถชําระได้ที่ธนาคารกรุงไทยและธนาคารอิสลามแห่งประเทศไทยทุกสาขา ส่วนผู้กู้ยืมเงินที่ถูกดําเนินคดีแล้ว ต้องลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชีได้ที่ https://www.studentloan.or.th/promotion โดยผู้กู้ยืมเงินต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
ทั้งนี้ ผู้กู้ยืมเงินสามารถดูรายละเอียดช่องทางการชําระหนี้เพื่อรับสิทธิตามมาตรการดังกล่าวได้ที่ www.studentloan.or.th โดยตรวจสอบยอดชําระได้ที่แอปพลิเคชั่น กยศ. Connect หรือสอบถามเพิ่มเติมได้ที่ไลน์บัญชีทางการ กยศ. หรือโทร. 0-2016-4888
รัฐบาลไทย-ข่าวทำเนียบรัฐบาล-ก.แรงงาน คว้ารางวัลสุดยอดหน่วยงานภาครัฐด้านการอำนวยความสะดวกภาคธุรกิจ รางวัล “สำเภา - นาวาทอง” ปี 2565
วันพุธที่ 14 ธันวาคม 2565
ก.แรงงาน คว้ารางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา - นาวาทอง” ปี 2565
ก.แรงงาน คว้ารางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา - นาวาทอง” ปี 2565
วันที่ 14 ธันวาคม 2565 นายบุญชอบ สุทธมนัสวงษ์ ปลัดกระทรวงแรงงาน รับมอบรางวัลสุดยอดหน่วยงานภาครัฐระดับกระทรวงด้านการอํานวยความสะดวกภาคธุรกิจ รางวัล “สําเภา - นาวาทอง”ประจําปี 2565 โดยมี นายวิษณุ เครืองาม รองนายกรัฐมนตรี เป็นประธานการมอบรางวัล ณ หอประชุม ชั้น 7 อาคาร 23 มหาวิทยาลัยหอการค้าไทย ถนนวิภาวดี เขตดินแดง กรุงเทพมหานคร
สําหรับการมอบรางวัลสุดยอดหน่วยงานภาครัฐด้านการอํานวยความสะดวกภาคธุรกิจ รางวัล “สําเภา - นาวาทอง”ประจําปี 2565 ในครั้งนี้ จัดขึ้นโดยหอการค้าไทยและสภาหอการค้าแห่งประเทศไทย เพื่อคัดเลือกส่วนราชการที่ปรับปรุงกระบวนงานและลดอุปสรรคในการดําเนินธุรกิจอย่างเห็นผลเพื่อรับรางวัล เชิดชูเกียรติและประชาสัมพันธ์หน่วยงานที่ได้รับรางวัล และสร้างความร่วมมือและกระบวนการปรับปรุงแก้ไขกฎหมายกับหน่วยงานที่เกี่ยวข้อง โดยโล่รางวัลแบ่งเป็นรางวัลหน่วยงานระดับกระทรวง รางวัลหน่วยงานระดับกรม และรางวัลหน่วยงานเพิ่มประสิทธิภาพกระบวนงาน
ในส่วนของกระทรวงแรงงานคณะกรรมการตัดสินรางวัลฯ มีมติมอบรางวัลหน่วยงานระดับกระทรวงให้กระทรวงแรงงาน ซึ่งเป็นหน่วยงานภาครัฐที่ได้ดําเนินการปลดล็อคกฎหมาย ระเบียบ ช่วยลดปัญหาอุปสรรคและอํานวยความสะดวกการดําเนินภาคธุรกิจจนเห็นผลเป็นรูปธรรม ซึ่งรางวัลดังกล่าวถือเเป็นการให้กําลังใจและเชิดชูหน่วยงานภาครัฐที่ช่วยลดอุปสรรคในการดําเนินธุรกิจได้อย่างมีประสิทธิภาพ
+++++++++++++++++++++
กองเผยแพร่และประชาสัมพันธ์
14 ธันวาคม 2565
รัฐบาลไทย-ข่าวทำเนียบรัฐบาล-กรมการขนส่งทางราง ประชุมหารือด้านเทคนิคโครงการรถไฟความเร็วสูง ช่วงกรุงเทพฯ - เชียงใหม่
วันพุธที่ 14 ธันวาคม 2565
กรมการขนส่งทางราง ประชุมหารือด้านเทคนิคโครงการรถไฟความเร็วสูง ช่วงกรุงเทพฯ - เชียงใหม่
.....
วันนี้ (14 ธ.ค. 65) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม เป็นประธานการประชุมหารือด้านเทคนิคโครงการรถไฟความเร็วสูง ช่วงกรุงเทพฯ - เชียงใหม่ โดยมีผู้แทนสํานักงานนโยบายและแผนการขนส่งและจราจร สํานักงานบริหารหนี้สาธารณะ สํานักงานสภาพัฒนาการเศรษฐกิจและสังคมแห่งชาติการรถไฟแห่งประเทศไทย และผู้แทนจากฝ่ายญี่ปุ่น ประกอบด้วย ผู้แทนจากกระทรวงที่ดิน โครงสร้างพื้นฐานการขนส่งและการท่องเที่ยวของญี่ปุ่น (MLIT) Japan Railway Construction, Transport and Technology Agency (JRTT) องค์การความร่วมมือระหว่างประเทศแห่งญี่ปุ่น (JICA) และสถานเอกอัครราชทูตญี่ปุ่นประจําประเทศไทย โดยทั้งสองฝ่ายได้ร่วมกันพิจารณารายงานฉบับกลางของการศึกษาความเหมาะสมด้านเศรษฐกิจและการเงิน ซึ่งมีรายละเอียดสาระสําคัญ ดังนี้
1. ฝ่ายญี่ปุ่นได้รายงานความเป็นมา วัตถุประสงค์ และการวิเคราะห์ทางการเงิน นับตั้งแต่องค์การความร่วมมือระหว่างประเทศของญี่ปุ่น หรือ JICA ได้ศึกษาความเหมาะสมของโครงการ (Feasibility Study : FS) ในปี พ.ศ. 2560 เกี่ยวกับการเพิ่มประสิทธิภาพโครงการ การลดต้นทุน และการประเมินความต้องการเดินทางอีกครั้ง โดยการวิเคราะห์ทางการเงิน จะจัดทําขึ้นเพื่อศึกษาผลกระทบจากการเปลี่ยนแปลง ด้วยรูปแบบที่หลากหลาย และใช้สมมติฐานที่เปลี่ยนไป
2. ฝ่ายญี่ปุ่นได้รายงานความก้าวหน้าของการวิเคราะห์ด้านเศรษฐกิจ ซึ่งได้มีการรวบรวมข้อมูลพื้นฐานสําหรับการวิเคราะห์ ประกอบด้วยค่าใช้จ่ายที่เกี่ยวข้องกับอุบัติเหตุทางจราจรที่ใช้ในการศึกษาที่ผ่านมา และการทบทวนผลประโยชน์ทางเศรษฐกิจ โดยฝ่ายญี่ปุ่นจะดําเนินการแล้วเสร็จในเดือนธันวาคม 2565 ซึ่งผลกระทบของการลดการปล่อย CO2 จะถูกนํามารวมอยู่ในผลประโยชน์ทางเศรษฐกิจ
3. ฝ่ายญี่ปุ่นนําเสนอกรอบระยะเวลาการศึกษาความเหมาะสมด้านเศรษฐกิจและการเงินและจะดําเนินการแล้วเสร็จในเดือนมีนาคม 2566
ทั้งนี้กรมการขนส่งทางรางได้เสนอให้ฝ่ายญี่ปุ่นพิจารณาศึกษาการคาดการณ์ผลตอบแทนเศรษฐกิจเชิงกว้าง (Wider Economic Benefits) จากการพัฒนาพื้นที่รอบสถานีรถไฟความเร็วสูง โดยนํากรณีศึกษาการพัฒนาพื้นที่รอบสถานีในประเทศญี่ปุ่นมาเป็นแนวทางดําเนินการ เช่น กรณีการพัฒนาพื้นที่บริเวณสถานีมินาโตะมิไร เมืองโยโกฮาม่า ซึ่งเป็นสถานีที่รถไฟความเร็วสูงวิ่งผ่าน โดยบริเวณสถานีมีการพัฒนาพื้นที่เชิงพาณิชย์ สิ่งอํานวยความสะดวกต่างๆ นํามาซึ่งการพัฒนาเพื่อส่งเสริมการคมนาคมขนส่งและการท่องเที่ยวที่นําไปสู่การพัฒนาเมืองใหม่ มาใช้ในการศึกษาความเหมาะสมด้านเศรษฐกิจและการเงินเพื่อเพิ่มความเหมาะสมของโครงการต่อไป
รัฐบาลไทย-ข่าวทำเนียบรัฐบาล-นายกรัฐมนตรีมอบหมายหน่วยงานที่เกี่ยวข้องติดตามผลกระทบจากกรณีสหภาพยุโรปผ่านกฎหมายห้ามนำเข้าสินค้าที่เกี่ยวข้องกับการทำลายป่า ทำความเข้าใจและให้ความรู้ผู้ประกอบการ
วันพุธที่ 14 ธันวาคม 2565
นายกรัฐมนตรีมอบหมายหน่วยงานที่เกี่ยวข้องติดตามผลกระทบจากกรณีสหภาพยุโรปผ่านกฎหมายห้ามนําเข้าสินค้าที่เกี่ยวข้องกับการทําลายป่า ทําความเข้าใจและให้ความรู้ผู้ประกอบการ
นายกรัฐมนตรีมอบหมายหน่วยงานที่เกี่ยวข้องติดตามผลกระทบจากกรณีสหภาพยุโรปผ่านกฎหมายห้ามนําเข้าสินค้าที่เกี่ยวข้องกับการทําลายป่า ทําความเข้าใจและให้ความรู้ผู้ประกอบการและเกษตรกรตลอดห่วงโซ่การผลิต
วันที่ 14 ธ.ค. 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายให้หน่วยงานที่เกี่ยวข้อง อาทิ กระทรวงการต่างประเทศ กระทรวงเกษตรและสหกรณ์ กระทรวงพาณิชย์ กระทรวงทรัพยากรธรรมชาติและสิ่งแวดล้อม ติดตามรายละเอียดกรณีที่คณะกรรมาธิการสหภาพยุโปร(อียู) ได้บรรลุข้อตกในการมีกฎหมายห้ามการน้ําเข้าผลิตภัณฑ์หลายชนิด ที่มีส่วนเกี่ยวข้องกับการตัดไม้ทําลายป่าเพื่อมาจําหน่ายในสหภาพยุโรป ซึ่งเบื้องต้นคาดว่าจะกระทบต่อสินค้าในกลุ่มที่เกี่ยวข้องกับ น้ํามันปาล์ม,ปศุสัตว์, ถั่วเหลือง, กาแฟ, โกโก้, ไม้, ยางพารา
ทั้งนี้ กฎหมายดังกล่าวอาจจะกระทบต่อสินค้าจากประเทศไทยที่ส่งออกไปยังประเทศในสหภาพยุโรปด้วย เนื่องจากผลของกฎหมายจะบังคับให้ผู้ประกอบการที่นําเข้าสินค้าจากทั่วโลกไปขายในยุโรปจะต้องจัดทํารายงานการตรวจสอบสถานะของผลิตภัณฑ์ที่นําเข้ามาขายว่าตลอดห่วงโซ่การผลิตนั้นไม่เกี่ยวข้องกับตัดไม้ทําลายป่า
“ข้อตกลงของอียูในเรื่องนี้ยังเหลือขั้นตอนการอนุมัติเป็นกฎหมายเพื่อบังคับใช้อย่างเป็นทางการ แต่คาดว่าจะมีผลบังคับใช้เร็วๆ นี้ และจะให้เวลาผู้ประกอบการทั่วยุโรปที่นําเข้าสินค้าหรือมีห่วงโซ่การผลิตอยู่ทั่วโลกเตรียมตัวเพื่อทํารายงานรับรองกระบวนการผลิตประมาณ 18-24 เดือนแล้วแต่ขนาดของธุรกิจ นายกรัฐมนตรีขอให้หน่วยงานที่เกี่ยวข้องติดตามรายละเอียดของกฎหมายเรื่องนี้ว่าครอบคลุมสินค้าใดบ้าง ประเมินผลกระทบต่อประเทศไทย พร้อมกับให้ข้อมูลกับผู้ประกอบการและเกษตรกรให้เกิดความเข้าใจทั้งห่วงโซ่การผลิต และปรับตัวให้ทันกับกฎกติกาใหม่ที่จะเกิดขึ้น” น.ส.ไตรศุลี กล่าว
น.ส.ไตรศุลี กล่าวว่า ขณะนี้หลายประเทศทั่วโลกได้ให้ความสําคัญกับประเด็นการผลิตที่ยั่งยืน ลดการปล่อยก๊าซเรือนกระจก และคาร์บอน ซึ่งทิศทางดังกล่าวได้ส่งผลไปถึงการออกมาตรการและกฎหมายในหลายประเทศ ซึ่งสามารถเป็นเครื่องกีดกันทางการค้าในระยะต่อไป นายกรัฐมนตรีและรัฐบาลตระหนักถึงประเด็นดังกล่าวจึงได้กําหนดให้การขับเคลื่อนเศรษฐกิจและลงทุนบนฐานเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ BCG Model เป็นหนึ่งในนโยบายสําคัญเร่งด่วน และได้มีการนําเสนอเป็นหนึ่งในประเด็นหลักของการประชุมเขตเศรษฐกิจเอเปคที่ไทยเป็นเจ้าภาพ ซึ่งสมาชิกเอเปคให้การสนับสนุน เนื่องจากเห็นพ้องต่อความเร่งด่วนที่ทั่วโลกต้องมีกระบวนการสร้างความยั่งยืนต่อสิ่งแวดล้อม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เตรียมลงพื้นที่ ”หนองบัวลำภู” ให้กำลังใจครอบครัวเหยื่อเหตุสะเทือนขวัญ 17 ธันวาคมนี้ กรมคุ้มครองสิทธิฯ เตรียมมอบเงินเยียวยาเพิ่มเติม 48 ราย
วันพุธที่ 14 ธันวาคม 2565
รัฐมนตรีว่าการกระทรวงยุติธรรม เตรียมลงพื้นที่ ”หนองบัวลําภู” ให้กําลังใจครอบครัวเหยื่อเหตุสะเทือนขวัญ 17 ธันวาคมนี้ กรมคุ้มครองสิทธิฯ เตรียมมอบเงินเยียวยาเพิ่มเติม 48 ราย
รัฐมนตรีว่าการกระทรวงยุติธรรม เตรียมลงพื้นที่ ”หนองบัวลําภู” ให้กําลังใจครอบครัวเหยื่อเหตุสะเทือนขวัญ 17 ธันวาคมนี้ กรมคุ้มครองสิทธิฯ เตรียมมอบเงินเยียวยาเพิ่มเติม 48 ราย รวมกว่า 3.7 ล้านบาท ครอบครัวครูพร รับรวม 2.9 แสนบาท
วันที่ 14 ธันวาคม 2565 เวลา 10.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวง โดยมี นางพงษ์สวาท กายอรุณสุทธิ์ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม อธิบดีกรมต่างๆ และผู้บริหาร เข้าร่วมการประชุม
โดยนายสมศักดิ์ ได้ขอให้กรมคุ้มครองสิทธิและเสรีภาพ รายงานความคืบหน้าการพิจารณาเงินเยียวยาเพิ่มเติม ตาม พ.ร.บ.ค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา ในเหตุสะเทือนขวัญ จังหวัดหนองบัวลําภู หลังครอบครัวผู้เสียหาย ได้ขออุทธรณ์ จากที่มีการเยียวยาเบื้องต้นไปแล้ว 36 ราย เป็นเงินรวม 3,960,000 บาท ตั้งแต่วันที่ 9 ตุลาคม 2565
นายสมศักดิ์ กล่าวอีกว่า กรมคุ้มครองสิทธิฯ ได้รายงานว่า การพิจารณาเงินเยียวยาเพิ่มเติม ตามที่ครอบครัวผู้เสียหายขออุทธรณ์นั้น ได้พิจารณาเรียบร้อยแล้ว โดยอนุมัติจ่ายเงินเยียวยาเพิ่มเติม 48 ราย รวมเป็นเงิน 3,786,574 บาท แบ่งเป็น ผู้เสียชีวิต จํานวน 36 ราย ได้เพิ่มรวม 3,240,000 บาท กรณีผู้บาดเจ็บ 12 ราย จะได้รับเยียวยารวม 373,724 บาท รวมถึงยังมีผู้บริจาคให้กับพลเมืองดี 3 ราย อีก 172,850 บาท
“ในกรณีครอบครัวครูพรที่สังคมให้ความเป็นห่วงนั้น เราก็ได้มีการพิจารณาเงินเยียวยา เพิ่มเติมให้แล้วอีก 90,000 บาท รวมเงินบริจาคอีก 92,850 บาท ซึ่งจะทําให้ครอบครัวครูพร ได้รับเงินเยียวยาเพิ่ม 182,850 บาท โดยเมื่อรวมกับเงินเยียวยาเบื้องต้น 110,000 บาท ก็จะได้รับเงินรวม 292,850 บาท ซึ่งในวันที่ 17 ธันวาคม 2565 ผมจะเดินทางไปมอบนโยบายสร้างการรับรู้เรื่องยาเสพติด ที่จังหวัดอุดรธานี โดยจะใช้โอกาสนี้ เดินทางไปร่วมให้กําลังใจครอบครัวผู้เสียชีวิตที่จังหวัดหนองบัวลําภูด้วย เพราะผมเข้าใจความสูญเสียที่เกิดขึ้น จึงให้ความสําคัญในเรื่องนี้เป็นอย่างมาก“ รมว.ยุติธรรม กล่าว
รัฐบาลไทย-ข่าวทำเนียบรัฐบาล-กรมโรงงานฯ เตือน!! ผู้ใช้สารโซเดียมไซยาไนด์ในกระบวนการผลิต กว่า 140 แห่ง เร่งยืนยันตัวตนผ่านระบบ และแจ้งความต้องการใช้จริง ภายใน 15 ธันวาคม นี้
วันพุธที่ 14 ธันวาคม 2565
กรมโรงงานฯ เตือน!! ผู้ใช้สารโซเดียมไซยาไนด์ในกระบวนการผลิต กว่า 140 แห่ง เร่งยืนยันตัวตนผ่านระบบ และแจ้งความต้องการใช้จริง ภายใน 15 ธันวาคม นี้
กรมโรงงานฯ เตือน!! ผู้ใช้สารโซเดียมไซยาไนด์ในกระบวนการผลิต กว่า 140 แห่ง เร่งยืนยันตัวตนผ่านระบบ และแจ้งความต้องการใช้จริง ภายใน 15 ธันวาคม นี้เพื่อควบคุมการนําเข้า ป้องกันการลักลอบนําไปผลิตยาเสพติด
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า คณะรัฐมนตรีมีมติเมื่อวันที่ 1 พฤศจิกายน 2565 รับทราบแนวทางการควบคุมสารโซเดียมไซยาไนด์ สารเบนซิลไซยาไนด์ และสารเบนซิลคลอไรด์ ที่นําไปใช้ในกระบวนการผลิตยาเสพติด จึงสั่งการให้กรมโรงงานอุตสาหกรรม (กรอ.) ออกประกาศ ระงับการส่งออกและนําเข้าสารดังกล่าวไว้ชั่วคราว เพื่อดําเนินการกําหนดแนวทางการควบคุมมิให้มีการนําทั้ง 3 สาร ซึ่งเป็นวัตถุอันตรายที่ กรอ. รับผิดชอบ และขอความร่วมมือผู้ประกอบการภาคอุตสาหกรรมที่ใช้สารโซเดียมไซยาไนด์ในกระบวนการผลิต กว่า 140 แห่งทั่วประเทศ รายงานปริมาณการใช้จริง เพื่อควบคุมปริมาณการนําเข้า
นายจุลพงษ์ ทวีศรี อธิบดีกรมโรงงานอุตสาหกรรม กล่าวว่า กรอ. ได้ดําเนินการตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม โดยออกประกาศกรมโรงงานอุตสาหกรรม เรื่อง ระงับการส่งออกและชะลอการนําเข้าวัตถุอันตรายบางรายการไว้ชั่วคราว เพื่อดําเนินการกําหนดแนวทางการควบคุมมิให้มีการนําวัตถุอันตรายไปใช้ในกระบวนการผลิตยาเสพติด เมื่อวันที่ 21 พฤศจิกายน 2565 เพื่อระงับการอนุญาตส่งออกและชะลอการนําเข้าสารโซเดียมไซยาไนด์และสารเบนซิลไซยาไนด์ ไว้จนกว่าจะปรับปรุงวิธีการพิจารณาอนุญาตการนําเข้าและส่งออกแล้วเสร็จ และจะพิจารณาอนุญาตให้นําเข้าสารทั้ง 2 ชนิดตามปริมาณการใช้จริงเป็นราย ๆ ไป พร้อมทั้งกําหนดหลักเกณฑ์ให้ผู้นําเข้า ส่งออก และผู้ซื้อ (End user) สารโซเดียมไซยาไนด์ สารเบนซิลไซยาไนด์ และสารเบนซิลคลอไรด์ ต้องยืนยันตัวตนโดยการลงทะเบียน เพื่อให้สามารถควบคุมและติดตามการใช้สารดังกล่าวตั้งแต่การนําเข้าจนถึงผู้ใช้ปลายทางได้
นายจุลพงษ์ กล่าวต่อว่า หลังการออกประกาศระงับการส่งออกและชะลอการนําเข้าแล้ว เมื่อวันที่ 24 พ.ย. ที่ผ่านมา กรอ. ได้จัดประชุมชี้แจงเพื่อให้ผู้ประกอบการเข้าใจถึงแนวทางการควบคุมสารโซเดียมไซยาไนด์ และแจ้งผู้ประกอบการให้ลงทะเบียนยืนยันตัวตนผ่านระบบแจ้งข้อมูลการซื้อ - ขาย วัตถุอันตรายควบคุมพิเศษ ทางออนไลน์ https://haz7.diw.go.th/h-chem/page.jsp และกรอกแบบสอบถามความต้องการใช้สารโซเดียมไซยาไนด์ให้ครบถ้วนภายในวันที่ 15 ธันวาคม 2565 เพื่อ กรอ. จะได้เร่งตรวจสอบและพิจารณาอนุมัติโควตาประจําปี 2566 ตามที่ผู้ประกอบการแจ้งขอไว้ในระบบดังกล่าว คาดว่าจะพิจารณาแล้วเสร็จภายในเดือนมกราคม 2566
“แต่หากผู้ประกอบการรายใด ไม่สามารถยืนยันตัวตนผ่านระบบภายในระยะเวลาที่กําหนด ก็สามารถ ดําเนินการภายหลังได้ โดยจะได้รับการพิจารณาในลําดับถัดไป อย่างไรก็ตาม การพิจารณาต้องใช้เวลา จึงขอให้ผู้ประกอบการ เร่งยืนยันตัวตนผ่านระบบ และแจ้งความต้องการใช้สารโซเดียมไซยาไนด์ตามปริมาณที่ใช้จริง เพื่อ กรอ. จะได้เร่งดําเนินการพิจารณาอนุญาตให้นําเข้าตามแนวทางการควบคุมฯ และภาคอุตสาหกรรมจะได้มีสารดังกล่าวใช้ในกระบวนการผลิตอย่างต่อเนื่อง” อธิบดีกรมโรงงานฯ กล่าวทิ้งท้าย
รัฐบาลไทย-ข่าวทำเนียบรัฐบาล-กรมเจ้าท่า คว้ารางวัล “สำเภา - นาวาทอง” ประจำปี 2565 ด้านการอำนวยความสะดวกภาคธุรกิจ
วันพุธที่ 14 ธันวาคม 2565
กรมเจ้าท่า คว้ารางวัล “สําเภา - นาวาทอง” ประจําปี 2565 ด้านการอํานวยความสะดวกภาคธุรกิจ
...
กรมเจ้าท่า คว้ารางวัล “สําเภา - นาวาทอง” ประจําปี 2565 ด้านการอํานวยความสะดวกภาคธุรกิจ
นายสมชาย สุมนัสขจรกุล รองอธิบดีกรมเจ้าท่า ด้านวิชาการ กระทรวงคมนาคม เป็นผู้แทนกรมเจ้าท่า เข้ารับรางวัล “สําเภา - นาวาทอง” ประจําปี 2565 ด้านการอํานวยความสะดวกภาคธุรกิจ พร้อมด้วยนายสุวิทย์ ดอกคํา เลขานุการกรม โดยมี ดร.วิษณุ เครืองาม รองนายกรัฐมนตรี เป็นประธานในพิธีมอบรางวัลพร้อมปาฐกถาพิเศษ "ปลดล็อก กฎหมาย กฎระเบียบ ช่วยเพิ่มขีดความสามารถการแข่งขันประเทศได้อย่างไร" โดยมีหน่วยงานภาครัฐและภาคเอกชน เข้าร่วมพิธีฯ ในวันที่ 14 ธันวาคม 2565 ณ อาคาร 23 มหาวิทยาลัยหอการค้าไทย
จากที่หน่วยงานภาครัฐได้ดําเนินการปลดล็อกกฎหมาย กฎระเบียบ (Regulatory Guillotine) เพื่อช่วยลดปัญหาอุปสรรคและอํานวยความสะดวกการดําเนินภาคธุรกิจเป็นอย่างมาก หอการค้าไทยและสภาหอการค้าแห่งประเทศไทย จึงจัดทํารางวัลสุดยอดหน่วยงานรัฐด้านการอํานวยความสะดวกภาคธุรกิจ รางวัล "สําเภา - นาวาทอง" ประจําปี 2565 เพื่อเป็นการให้กําลังใจและเชิดชูหน่วยงานภาครัฐที่ช่วยลดอุปสรรคในการดําเนินธุรกิจอย่างเห็นผล ซึ่งกรมเจ้าท่า เป็น 1 ในหน่วยงานที่เข้ารับรางวัล ด้านการอํานวยความสะดวกภาคธุรกิจ ประเภท รางวัลหน่วยงานระดับกรม 19 หน่วยงาน ที่เข้ารับรางวัลในครั้งนี้
ในปีที่ผ่านมา กฎหมายและกฎระเบียบที่เกี่ยวข้องการอํานวยความสะดวกในการประกอบธุรกิจหรือ Regulatory Guillotine มีการปลดล็อกไปแล้วกว่า 938 กระบวนงานจาก 1,094 ความก้าวหน้าและสัมฤทธิ์ผลดังกล่าว หอการค้าไทยและสภาหอการค้าแห่งประเทศไทย ตระหนักถึงความทุ่มเทการทํางานของหน่วยงานภาครัฐ อํานวยความสะดวกให้กับภาคธุรกิจได้มีความสะดวกรวดเร็ว ส่งผลต่อความสามารถในการแข่งขันทางธุรกิจ จึงได้จัดทํารางวัลสุดยอดหน่วยงานรัฐ ด้านการอํานวยความสะดวกภาคธุรกิจ โดยใช้ชื่อว่ารางวัล สําเภา - นาวาทอง เป็นรางวัลที่หอการค้าไทยและสภาหอการค้าแห่งประเทศไทย จัดทําขึ้นเพื่อเป็นการให้กําลังใจและเชิดชูหน่วยงานภาครัฐที่ดําเนินงานอย่างมีประสิทธิภาพ ซึ่งมหาวิทยาลัยหอการค้าไทยเป็นหน่วยงานรวบรวมข้อมูล คัดกรองและประเมินผลหน่วยงานภาครัฐ และนําเสนอต่อคณะกรรมการตัดสินและมอบรางวัล ซึ่งสะท้อนในด้านผู้ใช้บริการ จนเกิดการแก้ไขกฎเกณฑ์ที่ล้าสมัยอย่างจริงจัง อีกทั้งยังเป็นการให้กําลังใจและเชิดชูหน่วยงานภาครัฐที่ดําเนินงานอย่างมีประสิทธิภาพ
ทั้งนี้ กรมเจ้าท่า ได้มุ่งมั่นพัฒนาระบบด้านการอํานวยความสะดวกในทุกด้าน พร้อมเป็นกําลังสําคัญในการขับเคลื่อนเศรษฐกิจในภาพรวมของประเทศ เพื่อส่งผลต่อความสามารถในการแข่งขันทางธุรกิจในทุกมิติยิ่งขึ้นไป